உள்ளடங்கா பங்கீடு செய்யப் பட்ட அடர் மிகுந்த எலக்ட்ரான்கள் உலோக திண்மங்களைப் பிணைக்கும் போது உலோக பிணைப்புகள் உருவாகிறது. இந்த வகை பிணைப்புகளுக்குச் சிறந்த எடுத்துக் காட்டு உலோகங்கள் காப்பர் மற்றும் அலுமினியம் ஆகும். ஆனால் சில பொருட்கள் மின்னணு சார்ந்து உலோகங்கள் என்று கூறப்பட்டாலும் இயந்திரவியல் அல்லது வெப்ப இயக்கவியல் சம்பந்தமாக பார்த்தால் அவைகளின் உலோக பிணைப்பு மிகச் சிறியதாக அல்லது இல்லாதது போலக் காணப்படும். வரையறைப் படி பிணைப்பு கற்றைகளுக்குள் ஃபெர்மி நிலையில் எந்த இடைவெளியும் இன்றி காணப்படும் எனவே கடத்தும் பண்புக் கொண்டதாகக் காணப் படுகிறது. 

தூய உலோக பிணைப்புகளைக் கொண்ட திண்மங்கள் நீள் தன்மை அல்லது வளையும் தன்மை கொண்டதாகக் காணப் படும். இவை தூய நிலையில் மிகக் குறைந்த பலம் உள்ளதாகவும் குறைந்த உருகு நிலை கொண்டதாகவும்(எ.டு. மெர்க்குரி 234 கெல்வின் வெப்பநிலையில் அல்லது -39 டிகிரி செலுசியஸ் வெப்ப நிலையில் உருகும்) காணப் படும்.இதற்கு காரணம் உலோக பிணைப்புகளின் திசைச்சாரா மற்றும் மின்முனைவற்ற தன்மை ஆகும். இவைகள் அணுக்களை தங்கள் பிணைப்புகளின் இடைவினைகளை அறுத்துக் கொள்ளாமல் ஒன்றையொன்று கடந்து செல்ல உதவும். படிக குறைபாடுகளை (உதாரணமாக உலோகக் கலப்பு) அறிமுகப் படுத்துவதன் மூலம் நாம் அதை திடப் படுத்தலாம். இது அணுக்களின் இடப்பெயர்ச்சியின் போது நடைபெறும் இடப் பெயர்ச்சியில் தலையிட்டு அந்த உலோகத்தின் வடிவம் மாறச் செய்கிறது. மேலும் சில நிலை மாற்ற உலோகங்கள் உலோக பிணைப்போடு திசை பிணைப்புகளையும் தோற்றுவிக்கும். இது உலோகத்தின் வெட்டும் தன்மையை அதிகரித்து , நீள் தன்மை மற்றும் வளையும் தன்மையைக் குறைத்து சக பிணைப்பின் பண்புகளைக் கொடுக்கும் .

அயனித் திண்மங்கள்
உலோகத் திண்மங்கள்
பண்புகள்
________________________________________________________________________________________________________________________